CELEX: 22008D0029
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 29/2008 ta' l- 14 ta' Marzu 2008 li temenda l-Anness XIII (It-Trasport) tal-Ftehim dwar iż-ŻEE

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/21
               
            DEĊIŻJONI TAL-KUMITAT KONĠUNT TAŻ-ŻEE
      Nru 29/2008
      ta' l-14 ta' Marzu 2008
      li temenda l-Anness XIII (It-Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 13/2008 ta' l-1 ta' Frar 2008 (1).
               
            
                  (2)
               
               
                  Id-Direttiva 2006/126/KE tal-Parlament Ewropew u tal-Kunsill ta' l-20 ta' Diċembru 2006 dwar il-liċenzji tas-sewqan (Recast) (2) għandha tkun inkorporata fil-Ftehim.
               
            
                  (3)
               
               
                  Id-Direttiva 2006/126/KE tħassar id-Direttiva tal-Kunsill 91/439/KEE (3), li hija inkorporata fil-Ftehim, b'effett mid-19 ta' Jannar 2013, minbarra l-Artikolu 2(4), li jiġi mħassar b'effett mid-19 ta' Jannar 2007.
               
            
                  (4)
               
               
                  Għalhekk, id-Direttiva 91/439/KEE għandha tiġi mħassra skond il-Ftehim b'effett mid-19 ta' Jannar 2013,
               
            IDDEĊIEDA KIF ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1)
               
               
                  Il-punt li ġej għandu jiġi miżjud wara l-punt 24e (Regolament (KE) Nru 561/2006 tal-Parlament Ewropew u tal-Kunsill):
                  
                              “24f.
                           
                           
                              
                                 32006 L 0126: Id-Direttiva 2006/126/KE tal-Parlament Ewropew u tal-Kunsill ta' l-20 ta' Diċembru 2006 dwar il-liċenzji tas-sewqan (Recast) (ĠU L 403, 30.12.2006, p. 18).
                           
                        Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattamenti li ġejjin:
                  
                              (a)
                           
                           
                              It-tieni sentenza ta' l-Artikolu 1(1) għandha tkun mibdula b'dan li ġej:
                              ‘Il-liċenzji tas-sewqan ta' l-Istati EFTA għandu jkun fihom is-sinjal distintivi ta' l-Istat li joħroġ il-liċenzja. Is-sinjali distintivi rispettivi huma: IS (Iżlanda), FL (Liechtenstein), N (Norveġja).’
                           
                        
                              (b)
                           
                           
                              Il-Liechtenstein għandu, fil-każ ta' adeżjoni mal-ŻEE ta' Stat Membru ġdid, ikollu perjodu ta' tranżizzjoni ta' 5 snin qabel l-applikazzjoni ta' l-obbligazzjonijiet skond l-Artikolu 1(1) b'konnessjoni ma' l-Anness I, punt 3, ittra (e).
                           
                        
                              (ċ)
                           
                           
                              Fil-Punt 3 ta' l-Anness I, l-ewwel sentenza f'ittra (c) fir-rigward ta' l-ewwel paġna tal-liċenzja għandha tiġi mibdula b'dan li ġej:
                              ‘is-sinjal distintiv ta' l-Istat EFTA li joħroġ liċenzja mdawwar bl-elissi msemmi fl-Artikolu 37 tal-Konvenzjoni tan-N.U. dwar it-traffiku fit-toroq tat-8 ta' Novembru 1968 (bl-istess sfond bħal-liċenzja tas-sewqan); is-sinjali distintivi għandhom ikunu kif ġej:’
                           
                        
                              (d)
                           
                           
                              fil-Punt 3 ta' l-Anness I, dan li ġej għandu jiżdied ma' l-ittra (c) fir-rigward ta' l-ewwel paġna tal-liċenzja:
                              ‘IS: L-Iżlanda
                              FL: Il-Liechtenstein
                              N: In-Norveġja’
                           
                        
                              (e)
                           
                           
                              Fil-Punt 3 ta' l-Anness I, il-kliem ‘mudell tal-Komunitajiet Ewropej’ f'ittra (e) fir-rigward ta' l-ewwel paġna tal-liċenzja għandha tiġi mibdula b' ‘mudell ŻEE’;
                           
                        
                              (f)
                           
                           
                              Fil-Punt 3 ta' l-Anness I, dan li ġej għandu jiżdied ma' l-ittra (e) fir-rigward ta' l-ewwel paġna tal-liċenzja:
                              ‘Ökuskírteini
                              Førerkort/Førarkort;’
                           
                        
                              (g)
                           
                           
                              Fil-Punt 3 ta' l-Anness I, ittra (f) fir-rigward ta' l-ewwel paġna tal-liċenzja ma għandhiex tgħodd;
                           
                        
                              (h)
                           
                           
                              Fil-Punt 3 ta' l-Anness I, il-kliem ‘jew Iżlandiża jew Norveġiża’ għandhom jiżdiedu fl-ittra (b) fir-rigward tat-tieni paġna tal-liċenzja wara l-kelma ‘Żvediża’.”
                           
                        
            
                  2)
               
               
                  L-inċiż li ġej għandu jiżdied mal-punt 24a (Direttiva tal-Kunsill 91/439/KEE):
                  
                              “—
                           
                           
                              
                                 32006 L 0126: Id-Direttiva 2006/126/KE tal-Parlament Ewropew u tal-Kunsill ta' l-20 ta' Diċembru 2006 (Recast) (ĠU L 403, 30.12.2006, p. 18).”
                           
                        
            
                  3)
               
               
                  It-test tal-punt 24a (Direttiva tal-Kunsill Nru 91/439/KEE) għandu jiġi mħassar b'effett mid-19 ta' Jannar 2013.
               
            Artikolu 2
      It-testi tad-Direttiva 2006/126/KE fil-lingwa Iżlandiża u Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta' Marzu 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE ta', u fis-Suppliment ŻEE ta', il-Ġurnal Uffiċjali ta' l-Unjoni Ewropea.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 154, 12.6.2008, p. 27.
      
         (2)  ĠU L 403, 30.12.2006, p. 18.
      
         (3)  ĠU L 237, 24.8.1991, p. 1.
      
         (*)  Ħtiġijiet kostituzzjonali huma indikati.